รัฐบาลไทย-ข่าวทำเนียบรัฐบาล-นายกรัฐมนตรีพบปะชุมชนไทยในสหรัฐอเมริกา ย้ำนโยบายรัฐบาลมุ่งสร้างความมั่นคง มั่งคั่ง อย่างยั่งยืน
วันอังคารที่ 1 ตุลาคม 2562
นายกรัฐมนตรีพบปะชุมชนไทยในสหรัฐอเมริกา ย้ํานโยบายรัฐบาลมุ่งสร้างความมั่นคง มั่งคั่ง อย่างยั่งยืน
นายกรัฐมนตรีพบปะชุมชนไทยในสหรัฐอเมริกา ย้ํานโยบายรัฐบาลมุ่งสร้างความมั่นคง มั่งคั่ง อย่างยั่งยืน
วันนี้ (22 ก.ย. 62) เวลา 11.05 น.(ตามเวลาท้องถิ่น)พลเอก ประยุทธ์ จันทร์โอชา นายกรัฐมนตรี และภริยานายดอน ปรมัตถ์วินัย รัฐมนตรีว่าการกระทรวงการต่างประเทศพร้อมด้วยคณะ เดินทางถึงท่าอากาศยานนานาชาติจอห์น เอฟ เคนเนดี นครนิวยอร์ก สหรัฐอเมริกาเพื่อเข้าร่วมการประชุมสมัชชาสหประชาชาติ สมัยสามัญ ครั้งที่ 74
โดยในเวลา 15.00 น. นายกรัฐมนตรีจะรับฟังการบรรยายสรุปการเข้าร่วมการประชุมสมัชชาสหประชาชาติ สมัยสามัญ ครั้งที่ 74 และกิจกรรมอื่นๆ ของนายกรัฐมนตรี จากนั้นนายกรัฐมนตรีและภริยาจะพบปะชุมชนไทยในสหรัฐอเมริกาจํานวน 175 รายณ โรงแรมพลาซา แอทธินีซึ่งเป็นโรงแรมที่พัก โดยชุมชนไทยในสหรัฐฯประกอบด้วยหัวหน้าสํานักงานทีมประเทศไทยในนครนิวยอร์ก เครือข่ายสมาคมและชมรมคนไทย กลุ่มนักวิชาชีพชาวไทยในรัฐนิวยอร์กและรัฐใกล้เคียง ผู้แทนสมาคมนักวิชาชีพไทยในสหรัฐฯ และแคนาดา นักศึกษาไทยในสหรัฐ และผู้สื่อข่าวไทยประจํานครนิวยอร์ก
นายกรัฐมนตรีกล่าวว่ายินดีที่ได้พบปะพูดคุยกับชุมชนไทยเพื่อแจ้งถึงสถานการณ์ประเทศไทย นโยบายรัฐบาล รวมถึงรับทราบทุกข์สุข ข้อคิดเห็นและข้อเสนอแนะของประชาชน การเดินทางมานครนิวยอร์กครั้งนี้ มีภารกิจสําคัญหลายภารกิจอาทิการประชุมระดับสูงว่าด้วยหลักประกันสุขภาพถ้วนหน้า ซึ่งเป็นเรื่องที่ไทยมีความก้าวหน้าโดดเด่นและได้รับความไว้วางใจให้ปฏิบัติหน้าที่ผู้ประสานงานร่วมกับจอร์เจียเพื่อเจรจาร่างปฏิญญาทางการเมืองการเข้าร่วมการประชุมระดับผู้นําว่าด้วยเป้าหมายการพัฒนาที่ยั่งยืนและการประชุมClimate Action Summitซึ่งนายกรัฐมนตรีจะกล่าวถ้อยแถลงในนามอาเซียนเป็นโอกาสดีที่ไทยจะได้นําเสนอจุดแข็งพร้อมแสดงบทบาทนําด้านการพัฒนาอย่างยั่งยืนในเวทีระดับโลก ซึ่งสอดคล้องกับหัวข้อหลักของการเป็นประธานอาเซียนของไทย“ร่วมมือ ร่วมใจ ก้าวไกล ยั่งยืน”การกล่าวสุนทรพจน์ที่Asia SocietyและUSABCเพื่อแจ้งถึงพัฒนาการต่างๆ ของประเทศไทย วิสัยทัศน์ของรัฐบาล และสร้างความเชื่อมั่นให้แก่นักลงทุน
ตลอด 5 ปีที่ผ่านมารัฐบาลดําเนินนโยบายเพื่อเสริมสร้างความมั่นคง มั่งคั่งและยั่งยืนโดยดําเนินการปฏิรูปทั้งด้านการเมือง เศรษฐกิจ และสังคม และได้ออกกฎหมายและปรับปรุงกฎหมายรวมกว่า400ฉบับเพื่อให้สอดคล้องกับสถานการณ์ที่เปลี่ยนไปและเอื้ออํานวยต่อการเติบโตทางเศรษฐกิจและการพัฒนาประเทศนอกจากนี้รัฐบาลยังพยายามแก้ไขปัญหาสังคมที่คั่งค้างมานาน เช่น ปัญหาการค้ามนุษย์ ปัญหาแรงงานโดยมีเป้าหมายสําคัญคือการยกระดับคุณภาพชีวิตประชาชนเน้นการแก้ไขปัญหาในการดํารงชีวิต และการปรับปรุงระบบสวัสดิการเพื่อประชาชนโดยมีแผนดําเนินการที่เป็นรูปธรรมอีกสิ่งสําคัญที่รัฐบาลมุ่งเน้นก็คือการพัฒนาเศรษฐกิจซึ่งเป็นหัวใจสําคัญของการบริหารประเทศ เนื่องจากเศรษฐกิจที่ดีจะช่วยยกระดับคุณภาพชีวิตของประชาชนสานต่อการพัฒนาและสร้างการเติบโตทางเศรษฐกิจตามวิสัยทัศน์ ประเทศไทย4.0บนรากฐานการปฏิรูปโครงสร้างเศรษฐกิจของไทยให้ขับเคลื่อนด้วยนวัตกรรม เทคโนโลยี และการสร้างสรรค์โดยเดินหน้าลงทุนพัฒนาโครงสร้างพื้นฐานที่จําเป็น เพื่อรองรับอุตสาหกรรมแห่งอนาคตใน 10+2 สาขาส่งเสริมเขตพัฒนาพิเศษภาคตะวันออกหรือEECโครงการพัฒนาเมืองอัจฉริยะและเมืองนวัตกรรม (smart cities)ในจังหวัดหลัก ๆ ทั่วประเทศ ซึ่งจะช่วยสร้างงานและอาชีพต่อเนื่องในอีกหลายประเภท
ทั้งนี้นายกรัฐมนตรีให้ความสําคัญกับการพัฒนาคนซึ่งเป็นรากฐานสําคัญที่สุดให้มีความพร้อมไปสู่ศตวรรษใหม่แห่งการเปลี่ยนแปลง ส่งเสริมให้สังคมไทยเป็นสังคมแห่งการเรียนรู้ กําหนดนโยบายการศึกษาเป็นวาระเร่งด่วนในทุกระดับส่งเสริมโอกาสทางเศรษฐกิจของเกษตรกรและแรงงานในภาคส่วนต่าง ๆ เพื่อลดช่องว่างรายได้ กําหนดมาตรการสนับสนุนเพื่อแก้ไขปัญหาราคาสินค้าเกษตรตกต่ําสําหรับการรับมือกับสถานการณ์โลกเปลี่ยนแปลงรวดเร็วและไม่แน่นอน รวมทั้งสภาวะเศรษฐกิจโลกมีความผันผวนจากความขัดแย้งกีดกันทางการค้าระหว่างชาติมหาอํานาจ รัฐบาลได้เตรียมมาตรการรับมือไว้ในหลายลักษณะ เช่น การเจรจาข้อตกลงทางการค้าอาเซียน+6หรือที่เรียกว่าRCEPการแสวงหาและร่วมมือกับคู่ค้าคู่ลงทุนใหม่ๆ ในภูมิภาค
นายกรัฐมนตรีมีความภาคภูมิใจและยินดีที่ได้เห็นคนไทยที่นี่เป็นพลเมืองที่ดีของสหรัฐอเมริกา ประกอบอาชีพและธุรกิจที่ได้รับการยอมรับและมีสิทธิเสรีภาพทัดเทียมกับชาวอเมริกันอย่างไรก็ดีเชื่อมั่นว่าทุกคนสามารถมีส่วนร่วมในการพัฒนาประเทศไทยได้ แม้จะพํานักและทํางานอยู่ในสหรัฐอเมริกาที่สําคัญขอให้มีความสามัคคี เพื่อนําเสนอประเทศไทยในทางบวกและสร้างความเชื่อมั่นของชาวต่างชาติที่มีต่อประเทศไทย และแสดงเอกภาพและศักยภาพของชุมชนไทยในสหรัฐอเมริกาให้เป็นที่ประจักษ์พร้อมแสดงความขอบคุณชุมชนไทยในสหรัฐฯ ทุกคนสําหรับกําลังใจและการสนับสนุนการดําเนินงานของรัฐบาลเพื่อร่วมกันนําพาประเทศไทยไปสู่ความเจริญรุ่งเรืองอย่างยั่งยืน
******************